
Comisia pentru Buget,

Finanţe şi Bănci
Bucureşti, 27.07.2020 
Nr. 4c-2/ 550
PLx. 326/2020
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul suplimentar asupra proiectului de Lege pentru aprobarea Ordonanţei de urgenţã a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, trimisă cu adresa nr.PLx.326/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Sorin LAZĂR
Parlamentul  României

Comisia pentru Buget,

Finanţe şi Bănci
Bucureşti, 27.07.2020 
Nr. 4c-2/ 550
PLx. 326/2020
RAPORT SUPLIMENTAR 
asupra proiectului de Lege pentru aprobarea Ordonanţei de urgenţã a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
În temeiul art.70 din Regulamentul Camerei Deputaților, republicat, în ședința din 27 iulie 2020, plenul Camerei Deputaților a hotărât retrimiterea proiectului de Lege pentru aprobarea Ordonanţei de urgenţã a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, Comisiei pentru buget, finanțe și bănci, în vederea reexaminării și depunerii unui raport suplimentar.

Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, Camera Deputaților este Cameră decizională.

Senatul, în calitate de primă Cameră sesizată, a adoptat proiectul de lege în ședința din 27 mai 2020.

La dezbaterea proiectului de Lege s-au avut în vedere avizele favorabile ale Comisiei pentru administrație publică și amenajarea teritoriului, Comisiei pentru mediu și echilibru ecologic și Consiliului Legislativ.

Proiectul de Lege supus dezbaterii are ca obiect de reglementare adoptarea unor măsuri în domeniul fondurilor europene având drept scop asigurarea surselor de finanțare pentru implementarea proiectelor de infrastructură fazate din perioada de programare 2007-2013, finanțate din fondurile Uniunii Europene aferente perioadei de programare 2014-2020.


      În urma reexaminării proiectului de lege şi a opiniilor exprimate, deputații prezenți la lucrările online, au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege pentru aprobarea Ordonanței de urgență a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanțate din fondurile Uniunii Europene aferente perioadei de programare 2014-2020, cu amendamentele admise, care se regăsesc în Anexa nr.1.

 În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu,

Giorgiana Ene

               Consilier parlamentar,

               Alexandra Nistor

ANEXA nr.1 

AMENDAMENTE

În urma examinării, Comisia propune adoptarea proiectului de lege cu următoarele amendamente:
	Nr. crt.
	Text ordonanță
	Text Senat
	Text propus de comisie

 (autorul amendamentului)
	Motivarea amendamentelor propuse

	1. 
	
	Titlul legii:

LEGE

pentru aprobarea Ordonanței de urgență a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
	Nemodificat 
	

	2. 
	
	Articol unic.- Se  aprobă   Ordonanța   de   urgență   a   Guvernului nr.60 din 30 aprilie 2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, publicată în Monitorul Oficial al României, Partea I, nr.359 din 5 mai 2020.
	Articol unic.- Se  aprobă   Ordonanța   de   urgență   a   Guvernului nr.60 din 30 aprilie 2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, publicată în Monitorul Oficial al României, Partea I, nr.359 din 5 mai 2020, cu următoarele modificări și completări:
	

	3. 
	Titlul ordonanței:

ORDONANȚĂ DE URGENȚĂ 

privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
	
	Nemodificat
	

	4. 
	Art. 1

(1)Prezenta ordonanţă de urgenţă reglementează unele măsuri în domeniul fondurilor europene, având drept scop asigurarea surselor de finanţare pentru implementarea proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020.

(2)Prevederile alin. (1) se aplică proiectelor prevăzute în anexa care face parte integrantă din prezenta ordonanţă de urgenţă.
	
	Nemodificat 
	

	5. 
	Art. 2

(1)Prin derogare de la prevederile art. 12 alin. (3) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări şi completări prin Legea nr. 105/2016, cu modificările şi completările ulterioare, din fondurile prevăzute în bugetul Ministerului Fondurilor Europene, cu rol de Autoritate de management pentru Programul operaţional Infrastructură mare, în calitate de ordonator principal de credite, la poziţia bugetară "Transferuri din bugetul de stat către ONG-uri, societăţi comerciale, instituţii publice finanţate parţial sau integral din venituri proprii şi alţi beneficiari de drept public sau privat necesare susţinerii derulării proiectelor finanţate din fonduri externe nerambursabile (FEN) aferente cadrului financiar 2014-2020", se asigură şi sumele necesare pentru continuarea şi finalizarea proiectelor a căror fază a doua este inclusă la finanţare din fondurile Uniunii Europene aferente perioadei de programare 2014-2020, în concordanţă cu documentele programatice şi cu prevederile contractelor de finanţare încheiate cu beneficiarii.

(2)Sumele alocate potrivit alin. (1), pentru proiectele fazate prevăzute în anexa la prezenta hotărâre, se utilizează pentru suportarea următoarelor categorii de costuri şi cheltuieli:

a)costuri aferente finalizării investiţiei pentru contractele încheiate între beneficiari şi furnizorii de produse, prestatorii de servicii şi executanţii de lucrări, cu care aceştia au încheiat contracte, precum şi costuri legate de relansarea procesului de achiziţie, în vederea atingerii obiectivelor proiectelor, în baza unei justificări întemeiate;

b)finanţarea costurilor suplimentare necesare semnării contractelor, ca urmare a depăşirii bugetelor alocate iniţial;

c)costuri suplimentare necesare finalizării lucrărilor din motive neimputabile contractorului şi beneficiarului, în baza unei justificări prealabile întemeiate;

d)suplimentarea bugetelor contractelor de asistenţă tehnică şi supervizare pentru atingerea obiectivelor proiectelor, din motive neimputabile contractorilor respectivi şi beneficiarului, de la caz la caz, în baza unei justificări prealabile întemeiate;

e)cheltuieli neeligibile declarate de misiunile de audit/verificare, care nu sunt imputabile beneficiarilor.
	
	1.La articolul 2, alineatul (1) se modifică și va avea următorul cuprins:

,,(1) Prin derogare de la prevederile art. 12 alin. (3) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări şi completări prin Legea nr. 105/2016, cu modificările şi completările ulterioare, din fondurile prevăzute în bugetul Ministerului Fondurilor Europene, cu rol de Autoritate de management pentru Programul operaţional Infrastructură mare, în calitate de ordonator principal de credite, de la poziţia bugetară corespunzătoare din cadrul titlului X „Proiecte cu finanțare din fonduri externe nerambursabile aferente cadrului financiar 2014-2020“, cod 58, se asigură şi sumele necesare pentru continuarea şi finalizarea proiectelor a căror fază a doua este inclusă la finanţare din fondurile Uniunii Europene aferente perioadei de programare 2014-2020, în concordanţă cu documentele programatice şi cu prevederile contractelor de finanţare încheiate cu beneficiarii.

Inițiatori:

Florin – Claudiu ROMAN – deputat PNL

Alfred – Robert SIMONIS – deputat PSD
	Beneficiarii celor 9 proiecte prevăzute în Anexa  la Ordonanța de urgență a Guvernului nr.60/2020 fac parte atât din categoria societăților comerciale finanțate din venituri proprii cât și din categoria unităților administrativ teritoriale finanțate din bugetele locale. Având în vedere clasificația indicatorilor privind finanțele publice, cu modificările și completările ulterioare, fondurile de la bugetul de stat aferente perioadei de programare a Uniunii Europene 2014-2020, se suportă de la titlului X „Proiecte cu finanțare din fonduri externe nerambursabile aferente cadrului financiar 2014-2020“, cod 58, detaliat pe articole bugetare, conform tipului de beneficiar:

art.58.21 “Transferuri de fonduri din bugetul de stat către bugetele locale necesare susţinerii derulării proiectelor finanţate din FEN postaderare aferente cadrului financiar 2014-2020”

art.58.22.01 „Transferuri din bugetul de stat către instituţii publice finanţate parţial sau integral din venituri proprii  necesare susţinerii derulării proiectelor finanţate din FEN postaderare aferente cadrului financiar 2014-2020”

art.58.22.02 „Transferuri din bugetul de stat către ONG-uri, societăţi comerciale  si alţi beneficiari de drept public sau privat necesare susţinerii derulării proiectelor finanţate din FEN postaderare aferente cadrului financiar 2014-2020”.

Totodată, în cazul proiectelor aflate sub incidența unor suspiciuni de fraudă, conform dispozițiilor Ordonanței de urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora,  cu modificările și completările ulterioare, și ale Ordonanței de urgență a Guvernului nr.40/2015, cu modificările și completările ulterioare,  finanțarea acestora trebuie făcută de la o poziție bugetară distinctă, din cadrul titlului X „Proiecte cu finanțare din fonduri externe nerambursabile aferente cadrului financiar 2014-2020“, cod 58, respectiv art.58.23 „Alte cheltuieli ocazionate de implementarea programelor cu finanţare din FEN aferente cadrului financiar 2014-2020”.

În aceste condiții, s – a asigurat clarificarea dispozițiilor art.2 alin.(1)  din proiectul de ordonanța de urgență a Guvernului.

	6. 
	
	
	2.După articolul 2 se introduce articolul 21 , care va avea următorul cuprins:

„ART. 21 

Pentru asigurarea unei bune gestiuni financiare, sumelor alocate potrivit art. 2 alin. (1) în scopul finanţării categoriilor de costuri şi cheltuieli prevăzute la art. 2 alin. (2) lit. a)- d) le sunt aplicabile prevederile Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare.”

Inițiatori:

Florin – Claudiu ROMAN – deputat PNL

Alfred – Robert SIMONIS – deputat PSD
	Au fost luate în considerare dispoziţiile art. 1, alin. (2) din O.U.G. nr. 66/2011, cu modificările şi completările ulterioare, respectiv, dispoziţiile prezentei ordonanţe de urgenţă se aplică autorităţilor cu competenţe în gestionarea fondurilor europene şi oricăror alte instituţii publice care au atribuţii privind prevenirea, constatarea unei nereguli, stabilirea şi urmărirea încasării creanţelor bugetare rezultate din nereguli apărute în obţinerea şi utilizarea fondurilor europene şi a fondurilor publice naţionale aferente acestora, beneficiarilor de fonduri europene şi/sau fonduri publice naţionale aferente acestora, precum şi oricăror alţi operatori economici cu capital public sau privat care desfăşoară activităţi finanţate din fonduri europene în baza unor acte juridice.

Excluderea categoriei de costuri prevăzută la art. 2 alin. (2) lit. e) a avut în vedere natura acestora, respectiv, cheltuieli neeligibile declarate de misiunile de audit/verificare.

	7. 
	Art. 3

Alocarea sumelor prevăzute la art. 2 alin. (1) în bugetul Ministerului Fondurilor Europene, în calitate de Autoritate de management pentru Programul operaţional Infrastructură mare, se realizează prin virări de credite de angajament şi/sau bugetare de la celelalte titluri de cheltuieli din cadrul aceluiaşi capitol bugetar sau de la alte capitole din cadrul aceluiaşi buget, după caz, în cursul întregului an. Sumele alocate în acest scop nu pot fi realocate pentru alte destinaţii.
	
	Nemodificat 
	

	8. 
	
	
	3.După articolul 3, se introduce un articol nou, articolul 4, cu următorul cuprins:

Art.4. – (1) Ministerul Fondurilor Europene stabilește cadrul instituțional și măsurile necesare în vederea implicării autorităților din România în procesul de programare și negociere a resurselor financiare europene aferente perioadei de programare 2021-2027. 

(2) Autoritățile de Management ale programelor operaționale stabilite potrivit legii pentru perioada de programare 2021-2027, pot desemna pentru anumite funcții și/sau tipuri de operațiuni cu impact regional sau sectorial, selectate la finanțare, Organisme Intermediare cu respectarea prevederilor Regulamentelor Europene. 

(3) Organismele Intermediare desemnate pot fi organisme publice naționale sau locale sau organisme private organizate potrivit legii. Organismele Intermediare desemnate fac parte din sistemul de management și control al Programelor Operaționale pentru care a avut loc desemnarea. 

(4) Între Autoritățile de Management și Organismele Intermediare se încheie un acord de delegare, prin care se stabilesc: funcțiile delegate, operațiunile delegate, atribuțiile, responsabilitățile, durata delegării, indicatorii de performanță ai acordului, precum și orice alte prevederi care sunt necesare pentru ca acordul să se poată realiza.

(5) Autoritățile de Management pentru programele operaționale menționate la alin.(2), rămân responsabile pentru implementarea programelor operaționale în cauză, chiar dacă desemnează Organisme Intermediare.

(6) La desemnarea Organismelor Intermediare prin acorduri de delegare Autoritățile de Management se asigură ca sunt îndeplinite de către organismele intermediare următoarele condiții:

a) organismul intermediar are capacitatea administrativă necesară pentru îndeplinirea obligațiilor din acordul de delegare;

b) organismul intermediar dispune de toate mecanismele și procedurile necesare pentru îndeplinirea funcțiilor care au fost delegate;

c) personalul încadrat în organismul intermediar dispune de experiența profesională necesară pentru implementarea funcțiilor/operațiunilor delegate;

d) acordul de delegare are prevăzute clauzele necesare pentru luarea măsurilor necesare atunci când organismul intermediar nu îndeplinește în totalitate sau în parte funcțiile care au fost delegate;

e) organismul intermediar are capacitatea de a asigura pista de audit necesară pentru realizarea misiunilor de audit prevăzute conform Regulamentelor Comisiei Europene;

f) organismul intermediar îndeplinește orice alte condiții necesare pentru realizarea funcțiilor care i-au fost delegate de către Autoritatea de Management.

(7) Pentru perioada de programare 2021-2027, ca Program Național Pilot de Descentralizare, se desemnează Agenția pentru Dezvoltare Regională Centru și Agenția pentru Dezvoltare Regională Nord-Est, Asociația de Dezvoltare Intercomunitară Moții Țara de Piatră, pentru zona Munților Apuseni, Asociația de Dezvoltare Intercomunitară-Dezvoltare sustenabilă în Țara de Sus pentru județele Suceava, Botoșani și Iași și Asociația de Dezvoltare Intercomunitară ITI Microregiunea Țara Făgărașului pentru județele Sibiu și Brașov, ca organisme de implementare a Investițiilor Teritoriale Integrate (ITI), după cum urmează:

a) Pentru inițierea Programului Național Pilot de Descentralizare prin dezvoltarea teritorială integrată ITI, Secretariatul General al Guvernului și Ministerul Fondurilor Europene, în calitate de inițiatori, împreună cu Ministerul Agriculturii și Dezvoltării Rurale și Ministerul Lucrărilor Publice, Dezvoltării și Administrației, vor demara demersurile legale necesare includerii zonelor ca teritorii în care se aplică ITI cu finanțare din fonduri europene 2021-2027, în termen de 30 zile calendaristice de la publicarea prezentei legi în Monitorul Oficial al României, Partea I.

b) Agenția pentru Dezvoltare Regională Centru va asigura managementul și implementarea pentru Programul Național Pilot de Descentralizare pentru ITI Asociația de Dezvoltare Intercomunitară Moții Țara de Piatră, inclusiv pentru teritoriile gestionate de Agențiile pentru Dezvoltare Regională Nord-Vest și Vest și pentru Asociația de Dezvoltare Intercomunitară ITI Microregiunea Țara Făgărașului. Agenția pentru Dezvoltare Regională Nord-Est asigură managementul și implementarea pentru Programul Național Pilot de Descentralizare pentru Asociația de Dezvoltare Intercomunitară-Dezvoltare sustenabilă în Țara de Sus.

c) Ministerul Fondurilor Europene va aloca Agenției pentru Dezvoltare Regională Centru și Agenției pentru Dezvoltare Regională Nord-Est pentru Asociației de Dezvoltare Intercomunitară Moții Țara de Piatră, Asociației de Dezvoltare Intercomunitară-Dezvoltare sustenabilă în Țara de Sus și Asociației de Dezvoltare Intercomunitară ITI Microregiunea Țara Făgărașului, sumele necesare pentru asistența tehnică în vederea elaborării strategiei pentru ITI.

d) În baza strategiilor elaborate se vor aloca resurse pentru pregătirea și implementarea de proiecte. Suma care va fi alocată pentru ITI se va calcula procentual, în raport cu suprafața, numărul de localități și numărul de locuitori din următoarele județe, după cum urmează: pentru ITI Asociația de Dezvoltare Intercomunitară Moții Țara de Piatră, județele: Alba, Arad, Bihor, Cluj și Hunedoara; pentru Asociația de Dezvoltare Intercomunitară - Dezvoltare sustenabilă în Țara de Sus: Suceava, Botoșani și Iași; pentru Asociația de Dezvoltare Intercomunitară ITI Microregiunea Țara Făgărașului: Sibiu și Brașov, pentru ITI Harghita Covasna, ADI Csomád-Bálványos, ADI Harghita, pentru ITI Buzău, Prahova, Vrancea, ADI ”Ținutul Buzăului”.

Autori:

Florin-Claudiu ROMAN – deputat PNL

Alfred - Robert SIMONIS – deputat PSD

Marius-Constantin BUDĂI – deputat PSD

Sorin LAZĂR – deputat PSD

Andrei POP – deputat PSD

Roxana MÎNZATU – deputat PSD

Zacharie BENEDEK – deputat UDMR
	La nivel regional, pentru a asigura descentralizarea procesului decizional al fondurilor structurale este necesar să funcționeze, cu respectarea Regulamentului Financiar al Comisiei Europene, Autorități de Management care să gestioneze Programele Operaționale care ar urma să fie operaționale la nivelul regiunilor, începând cu perioada de programare 2021-2027.

Autoritățile de Management îndeplinesc funcțiile prevăzute de reglementările legale naționale și europene, printre care cele mai importante sunt funcția de angajare a cheltuielilor prin semnarea contractelor de finanțare cu beneficiarii, funcția de plată în relația cu beneficiarii, funcția de constatare a neregulilor și de stabilire a creanțelor, precum și funcția de autorizare a cheltuielilor, conform legii.

Pentru exercitarea acestor funcții ale Autorităților de Management, la nivelul Programelor Operaționale Regionale este necesar să se creeze cadrul legal necesar pentru exercitarea acestora, întrucât deciziile pe care ar urma să le adopte în calitate de autorități de management sunt decizii care au la bază utilizarea de fonduri publice.

Întrucât Autoritățile de Management ale Programelor Operaționale Regionale nu pot funcționa fără a fi asigurate funcțiile de angajare a cheltuielilor, de plată, constatare a neregulilor și recuperarea creanțelor, autorizare de cheltuieli și emitere de declarații de cheltuieli, pentru a nu bloca procesul de negociere cu Comisia Europeană în stabilirea cadrul partenerial aferent perioadei de programare 2021-2027 dar și pentru a nu genera întârzieri în implementarea viitoarelor programe operaționale cu impact asupra pierderii de fonduri externe nerambursabile alocate României, prin prezentul amendament se propune ca Agențiile pentru Dezvoltare Regională organizate potrivit legii, să îndeplinească funcția de Autoritate de Management pentru Programele Operaționale Regionale, organizate la nivelul regiunilor.

Se instituie obligația ca Agențiile pentru Dezvoltare Regională, organizate potrivit legii, pentru fondurile alocate prin bugetul de stat pentru asigurarea cofinanțării, pentru fondurile europene și cele aferente asistenței tehnice să încheie acorduri de finanțare cu Autoritatea de Certificare și Plată din cadrul Ministerul Finanțelor Publice, în temeiul cărora să se efectueze plăți către beneficiarii programelor operaționale, precum și cheltuielile privind asistența tehnică.

Prezentul amendament creează cadrul legal pentru ca Autoritățile de Management ale Programelor Operaționale Regionale care funcționează la nivelul Agențiilor pentru Dezvoltare Regională să exercite activitatea de constatare a neregulilor și de stabilire a creanțelor, în conformitate cu prevederile OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare, în mod direct sau prin delegare către un Organism Intermediar.

	9. 
	Anexa Ordonanței de urgență nr. 60/2020 nu a fost modificată.


ANEXĂ: Sumele alocate pentru continuarea şi finalizarea proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020

	Nr. crt.
	Denumirea proiectului
	Suma alocată

- mii lei -

	0
	1
	2

	1.
	Fazarea proiectului Reabilitarea şi modernizarea sistemelor de alimentare cu apă şi canalizare în judeţul Mehedinţi
	28.365

	2.
	Fazarea proiectului Sistem integrat de management al deşeurilor în judeţul Caraş-Severin
	839

	3.
	Fazarea proiectului Reabilitarea sitului poluat istoric Iaz Batal 30 Ha - Târgu Mureş
	2.093

	4.
	Fazarea proiectului Reabilitarea sistemului de alimentare cu apă, a sistemului de canalizare şi a staţiilor de epurare în aglomerările Vaslui, Bârlad, Huşi şi Negreşti - judeţul Vaslui
	63.046

	5.
	Fazarea proiectului Sistem de management integrat al deşeurilor în judeţul Maramureş
	136.314

	6.
	Fazarea proiectului Modernizarea infrastructurii de apă şi apă uzată în judeţul Caraş-Severin
	49.888

	7.
	Fazarea proiectului Reabilitarea şi extinderea sistemelor de apă şi apă uzată în judeţul Tulcea
	45.716

	8.
	Fazarea proiectului Reabilitarea si extinderea sistemelor de alimentare cu apă şi canalizare în judeţul Teleorman
	19.400

	9.
	Fazarea proiectului Sistem de management integrat al deşeurilor solide în judeţul Vâlcea
	9.156

